Vispārīgās vienošanās līgums Nr.BMC 2026/570

Līguma parakstīšanas datums ir pēdējā pievienotā droša 
elektroniskā paraksta un tā laika zīmoga pievienošanas datums

[bookmark: _Hlk228262437][bookmark: _Hlk228262398]Valsts zinātniskais institūts “Nacionālais pētniecības un inovāciju institūts”, reģistrācijas Nr.40900041720, ______ personā, ______, turpmāk tekstā "Pircējs", no vienas puses, un 
SIA “DEPO DIY”, reģistrācijas numurs Nr. 50003719281, ______ personā, kura rīkojas saskaņā ar ______, turpmāk tekstā "Pārdevējs", no otras puses, kopā turpmāk saukti "Līdzēji",
pamatojoties uz iepirkumu „Ar ēkas saimniecisko un tehnisko uzturēšanu saistīto remontmateriālu un citu materiālu iegāde” (BMC 2026/570) (turpmāk – Iepirkums), izsakot savu brīvu gribu – bez maldības, viltus vai spaidiem, noslēdz šo līgumu par sekojošo (turpmāk – Līgums):

1. Līguma priekšmets

1.1. Pircējs pērk un Pārdevējs pārdod dažādus ar ēkas saimniecisko un tehnisko uzturēšanu saistītus remontmateriālus, sadzīves preču iegādi un mazvērtīgo inventāru un jebkurus citus materiālus vai preces, kas tiek tirgotas Pārdevēja veikalā, saskaņā ar Pircēja pasūtījumiem, Līguma un tā pielikumu noteikumiem (turpmāk – Prece).
1.2. Preces papildus atlaides un piegādes nosacījumi noteikti Līguma pielikumā “Tehniskais/Finanšu piedāvājums” (Līguma 1.pielikums).
1.3. Pārdevējs nodrošina Preces izsniegšanu šādā adresē:
1.3.1. Rīgā, Kurzemes prospekts 3b.
1.4. Pārdevējs veic preču piegādi Līgumā noteiktajos gadījumos.

2. Līdzēju saistības
2.1. Pircējs preces var iegādāties trīs veidos:
2.1.1. Pasūtot preces elektroniski un nodrošinot to saņemšanu pašizvešanai. Šādā gadījumā Pārdevējs pasūtītās preces sakomplektē Līguma 1.3.1. apakšpunktā minētajā adresē, bet to transportēšanu nodrošina Pasūtītājs. Pārdevējs preču komplektāciju veic 2 (divu) darba dienu laikā no pasūtījuma saņemšanas brīža, par pasūtījuma izpildi paziņojot Pasūtītāja pārstāvim.
2.1.2. Pasūtot preces elektroniski vai klātienē, un piegādi nodrošina Pārdevējs. Šādā gadījumā preču komplektācija un piegāde līdz Pasūtītāja adresei (Rātsupītes iela 1 k-1, Rīgā, darba dienās no plkst. 9.30 līdz 16.30) jāveic ne vēlāk kā 2 (divu) darba dienu laikā no pasūtījuma saņemšanas brīža. Piegāde tiek veikta atbilstoši Tehniskā/Finanšu piedāvājuma noteikumiem.
2.1.3. Iegādājoties preces klātienē Pārdevēja tirdzniecības vietā. Šādā gadījumā preču transportēšanu nodrošina Pasūtītājs (pašizvešana).
2.2. Pircējs iegādājas preces par tirdzniecības vietas (veikala vai noliktavas) cenu, kura ir spēkā pasūtījuma veikšanas dienā. Preces cenā tiek iekļautas visas tajā brīdī spēkā esošās publiskās atlaides (akcijas, atlaižu karšu piedāvājumi, apjoma atlaides u.c.), kā arī papildus tiek piemērota Pārdevēja piedāvātā atlaide, ja tāda ir norādīta iepirkuma piedāvājumā (Līguma 1. pielikums).
2.3. Pārdevējs veic preču komplektēšanu atbilstoši Pircēja iesniegtajam sarakstam. Pircējs pasūtījumu iesniedz nosūtot to uz Pārdevēja e-pasta adresi ______ vai izmantojot Pārdevēja tiešsaistes pasūtījumu sistēmu: Depo Online. Pircējam ir tiesības veikt preču atlasi un komplektēšanu tirdzniecības vietā arī pašam. 

3. Preces kvalitāte un cena

3.1. Precēm jābūt jaunām, iepriekš nelietotām un piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
3.2. Piegādātajām precēm jāatbilst Latvijas Republikas normatīvo aktu un Eiropas Savienības standartu prasībām, kā arī Iepirkumā noteiktajām tehniskajām prasībām, ja tādas noteiktas.
3.3. Pārdevējs ir atbildīgs par preču kvalitāti un sedz Pircējam visus pierādītos zaudējumus, kas radušies preču neatbilstības dēļ.
3.4. Pārdevējam pēc Pircēja pieprasījuma jāuzrāda preču ekspluatācijas īpašību deklarācijas. Materiāliem jābūt marķētiem ar CE marķējumu (gadījumos, kad to paredz normatīvie akti). 
3.5. Preces cena ietver iepakojuma vērtību, visus nodokļus un nodevas (izņemot PVN), kā arī visas citas izmaksas, kas saistītas ar līguma izpildi.
3.6. Ja normatīvajos aktos tiek grozīta PVN likme, preču cena un kopējā līguma summa ar PVN tiek mainīta atbilstoši jaunajai likmei bez atsevišķas pušu vienošanās.
[bookmark: _Hlk230982405]3.7. Līguma maksimālā iespējamā līgumcena (galvenā saistība) ir 41 000,- EUR (četrdesmit viens tūkstotis eiro 00 centi), atsevišķi pieskaitot PVN.
3.8. Pircējam nav pienākuma veikt pasūtījumus par visu maksimālo līguma summu.

4. Piegādes un norēķinu kartība

4.1. Piegādes izmaksas, ir noteiktas atsevišķi kā patstāvīgs pirkuma objekts. Piegādes izmaksas ir noteiktas Līguma 1. pielikumā. Tās ir fiksētas un nemainīgas visā līguma darbības laikā. 
4.2. Pārdevējs nodod preces Pircējam kopā ar rēķinu-pavadzīmi. Tajā norāda preces vienības cenu, daudzumu un kopējo summu. Cenas norādāmas ar divām zīmēm aiz komata. Rēķinā-pavadzīmē atsevišķi jānorāda precei piemērotā atlaide, ja tāda paredzēta.
4.3. Rēķinā obligāti jānorāda šī Līguma numurs un datums. Ja rēķins sagatavots nepilnīgi, Pircējam ir tiesības atlikt maksājumu līdz kļūdu novēršanai, nepiemērojot kavējuma sankcijas.
4.4. Ja Pārdevējs veic preču piegādi, piegādes laiks (datums un stunda) iepriekš jāsaskaņo ar Pircēja kontaktpersonu telefoniski vai e-pastā.
4.5. Preces iepakojumam jāpievieno lietošanas instrukcija un uzglabāšanas noteikumi (latviešu valodā), ja to paredz preces specifika vai normatīvie akti.
4.6. Pircējs veic samaksu par saņemtajām precēm ar pārskaitījumu 20 (divdesmit) dienu laikā no rēķina-pavadzīmes abpusējas parakstīšanas dienas.
4.7. Piegādes laikā, atrodoties Pircēja telpās vai teritorijā, Pārdevējs apņemas ievērot darba aizsardzības, ugunsdrošības un Pircēja iekšējās kārtības noteikumus.

5. Pretenzijas par Precēm
5.1. Ja, pieņemot preces, Pircējs konstatē iztrūkumu vai vizuāli pamanāmu neatbilstību Līguma nosacījumiem vai pavadzīmei, Pircējs 5 (piecu) darba dienu laikā par to informē Pārdevēju.
5.1.1. Parakstot pavadzīmi bez iebildumiem, Pircējs apliecina, ka prece pieņemta atbilstošā daudzumā un tai nav vizuālu (atklātu) defektu. Turpmāk pretenzijas par šādiem trūkumiem netiek pieņemtas, izņemot pretenzijas par slēptiem defektiem.
5.2. Pārdevēja pienākums ir 2 (divu) darba dienu laikā no paziņojuma saņemšanas nosūtīt pārstāvi apstākļu noskaidrošanai vai rakstiski atzīt pretenziju. Pārdevējs par saviem līdzekļiem aizstāj bojātās vai neatbilstošās preces ar kvalitatīvām 5 (piecu) darba dienu laikā no pretenzijas atzīšanas dienas.
5.3. Ja Līdzēji nespēj vienoties par defekta cēloni, tiek pieaicināts neatkarīgs eksperts. Eksperta pakalpojumus apmaksā Pārdevējs, ja tiek apstiprināta preces neatbilstība. Ja tiek konstatēts, ka defekts radies Pircēja vainas dēļ (piemēram, nepareiza uzglabāšana vai lietošana), eksperta izdevumus sedz Pircējs.
5.4. Līdzēji vienojas, ka ne visas preces tiek izmantotas tūlīt pēc saņemšanas, tādēļ slēpto defektu pārbaude var notikt preces faktiskās izmantošanas laikā. Ja defekts tiek konstatēts preces lietošanas procesā (bet ne vēlāk kā ražotāja garantijas termiņā), tiek piemērota Līguma 5.2. un 5.3. apakšpunktā noteiktā kārtība.

6. Līdzēju atbildība

6.1.	Visas pretenzijas un domstarpības Līdzēji risina sarunu ceļā. Ja vienošanās netiek panākta, strīds tiek izskatīts tiesā Latvijas Republikas normatīvajos aktos noteiktajā kārtībā.
6.2. Pārdevējam nav tiesību nodot Līguma saistības trešajām personām bez iepriekšējas rakstiskas saskaņošanas ar Pircēju, izņemot gadījumus, ko paredz normatīvie akti par komersantu reorganizāciju vai uzņēmuma pāreju.
6.3. Ja Pārdevējs kavē preču piegādi vai komplektēšanu, tas maksā Pircējam līgumsodu 0,5% apmērā no laikus nepiegādāto preču cenas par katru nokavējuma dienu, bet kopumā ne vairāk kā 10% no šo preču vērtības.
6.4. Ja Pircējs kavē apmaksas termiņu, tas maksā Pārdevējam līgumsodu 0,5% apmērā no kavētā maksājuma summas par katru nokavējuma dienu, bet kopumā ne vairāk kā 10% no parāda summas.
6.5. Ja Pārdevējs neapmaina neatbilstošas preces Līgumā noteiktajā termiņā, tas atmaksā Pircējam par šīm precēm saņemto samaksu un maksā līgumsodu 10% apmērā no neatbilstošo preču cenas. Gadījumos, kad Pircējs par šīm precēm vēl nav veicis samaksu, Pircējam ir tiesības neapmaksāt rēķinu (vai tā daļu par neatbilstošajām precēm) līdz brīdim, kad Pārdevējs ir veicis preču apmaiņu pret kvalitatīvām precēm.
6.6. Ja Pārdevēja vainas dēļ tiek nokavēts jebkurš cits Līgumā noteiktais termiņš, Pārdevējs maksā līgumsodu 0,1% apmērā no maksimālās līgumcenas bez PVN par katru nokavējuma dienu, bet ne vairāk kā 10% no līgumcenas.
6.7. Līgumsods jāapmaksā 14 (četrpadsmit) dienu laikā pēc rēķina saņemšanas. Pircējs ir tiesīgs ieturēt aprēķināto līgumsodu no Pārdevējam veicamajiem maksājumiem (vienpusējs ieskaits).
6.8. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
6.9. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
6.10. Pārdevēja piesaistītajam personālam jānodrošina saziņa latviešu valodā. Ja personāls nepārvalda valsts valodu, Pārdevējs par saviem līdzekļiem nodrošina tulka pakalpojumus. Par šī punkta pārkāpumu Pircējs ir tiesīgs piemērot līgumsodu 100,00 EUR apmērā par katru konstatēto gadījumu.

7. Preces garantija

7.1. Preču garantijas termiņš ir ne mazāks par ražotāja noteikto garantijas laiku, skaitot no preces saņemšanas dienas (pavadzīmes parakstīšanas datuma).
7.2. [bookmark: _Ref367704401][bookmark: _Ref367704835]Pircējs apņemas preces uzglabāt un lietot saskaņā ar ražotāja instrukcijām un noteikumiem, ja tie Pircējam ir izsniegti (pievienoti preces iepakojumam vai nosūtīti elektroniski).
7.3. Pārdevējs 2 (divu) darba dienu laikā no Pircēja rakstveida pretenzijas vai e-pasta saņemšanas dienas ierodas preces atrašanās vietā, sastāda aktu un novērš konstatētos defektus vai apmaina nekvalitatīvo preci pret jaunu un atbilstošu vai atmaksā preces vērtību, ja tās apmaiņa vai remonts nav iespējams.
7.4. Pārdevējs nav atbildīgs par preces kvalitātes zudumu, ja tas radies Pircēja vainas dēļ, neievērojot preces lietošanas, uzglabāšanas vai kopšanas noteikumus.

8. Līguma papildinājumi un grozījumi, līguma sastāvdaļas

8.1. Jebkuri Līguma grozījumi vai papildinājumi ir spēkā tikai tad, ja tie sagatavoti rakstveidā un tos parakstījuši abi Līdzēji, ievērojot Publisko iepirkumu likuma 61. panta noteikumus.
8.2. Līguma neatņemamas sastāvdaļa ir 8.1. punktā minētie papildinājumi un grozījumi, ja tādi būs, kā arī Pārdevēja rakstiski akceptētie Pircēja pasūtījumi - pieteikumi Pircējam nosūtīto Pārdevēja preču pavadzīmju un rēķinu veidā.
8.3. Līguma neatņemama sastāvdaļa ir arī Iepirkuma nolikums un pretendenta piedāvājums Iepirkumā.

9. Līguma pirmstermiņa izbeigšana vai pārtraukšana

9.1. Līgumu var izbeigt pirms termiņa, Līdzējiem par to rakstveidā vienojoties.
9.2. Pircējs ir tiesīgs vienpusēji atkāpties no Līguma, par to 5 (piecas) darba dienas iepriekš rakstiski paziņojot Pārdevējam, ja Pārdevējs neizpilda kādu no Līguma saistībām, tai skaitā, bet ne tikai - ja Pārdevējs vismaz divas reizes kavējis Līgumā noteikto preču piegādes vai komplektēšanas termiņu, atkārtoti piegādājis kvalitātei neatbilstošas preces vai atteicies piegādāt vai pārdot kādu produktu.
9.3. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.
9.4. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt, jo Pārdevējam Līguma izpildes laikā vai pirms Līguma izpildes ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10. Strīdi un tiesvedība

10.1. Visas domstarpības un strīdi tiek risināti sarunu ceļā. Ja vienošanās netiek panākta, strīds tiek izšķirts Latvijas Republikas tiesā saskaņā ar Latvijas Republikas normatīvajiem aktiem.
10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

11. Līguma darbības laiks

11.1. Līgums stājas spēkā ar tā parakstīšanas brīdi un ir spēkā 24 (divdesmit četrus) mēnešus vai līdz brīdim, kad kopējā iegādāto preču summa sasniedz Līguma 3.7. punktā noteikto maksimālo līgumcenu, atkarībā no tā, kurš nosacījums iestājas pirmais.
11.2. Līdzēji var vienoties par Līguma termiņa pagarināšanu uz laiku līdz 12 (divpadsmit) mēnešiem, nemainot kopējo maksimālo līgumcenu..

12. Personas datu apstrāde

12.1. Pārdevējs apstrādā fizisko personu datus tikai tiktāl, ciktāl tas nepieciešams Līguma izpildei, ievērojot Pircēja privātuma politiku (http://www.biomed.lu.lv/lv/par-mums/privatuma-politika/).
12.2. Pircējs apstrādā fizisko personu datus tikai tiktāl, ciktāl tas nepieciešams Līguma izpildei, ievērojot Pārdevēja privātuma politiku (https://depo.lv/privatuma-politika/).
12.3. Pusēm ir pienākums saglabāt un neizpaust trešajām personām datus, kas iegūti Līguma izpildes laikā. Šis pienākums ir spēkā beztermiņa — arī pēc Līguma termiņa beigām. Datu apstrāde ārpus Eiropas Ekonomikas zonas (EEZ) nav atļauta bez iepriekšējas rakstiskas saskaņošanas.
12.4. Puses apliecina, ka katra ir iepazinusies ar otras Puses privātuma politiku un ir informējusi savu personālu, kas iesaistīts Līguma izpildē, par šīs politikas nosacījumiem. 
12.5. Puses garantē, ka visu Līgumā norādīto personu (pārstāvju, kontaktpersonu) dati ir iegūti likumīgi un katrai Pusei ir tiesības šos datus nodot otrai Pusei Līguma mērķu sasniegšanai.

13. Papildus noteikumi

12. 
13. 
13.1.  Jautājumos, kas nav atrunāti Līgumā, Līdzēji vadās pēc Latvijas Republikas spēkā esošajiem normatīvajiem aktiem.
13.2.  Līdzējam ir pienākums 10 (desmit) kalendāro dienu laikā rakstiski paziņot otram Līdzējam par adrešu, bankas rekvizītu vai kontaktpersonu maiņu.
13.3.  Ja kāds no Līguma punktiem zaudē spēku normatīvo aktu izmaiņu dēļ, tas neietekmē pārējā Līguma spēkā esamību. Šādā gadījumā Līdzēji piemēro Līgumu atbilstoši jaunajam tiesiskajam regulējumam.
13.4.  Līgums ir saistošs Līdzēju tiesību un saistību pārņēmējiem to reorganizācijas vai likvidācijas gadījumā.
13.5.  Pēc Pircēja pieprasījuma Pārdevējs 5 (piecu) darba dienu laikā iesniedz kopsavilkumu par iepirkto preču sortimentu un apjomu visā Līguma darbības laikā.
13.6. Līgums ir sagatavots un parakstīts elektroniski ar drošu elektronisko parakstu, kas satur laika zīmogu.

14. Līdzēju rekvizīti
	Pircējs:
Valsts zinātniskais institūts "Nacionālais pētniecības un inovāciju institūts"
______
	Pārdevējs:
SIA DEPO DIY
______

	Pircējs:
______
	Pārdevējs: 
______

